Page:Christmas Carols Ancient and Modern.djvu/150

 Holy hat berys as rede as any rose, The foster þe hunters kepe hem fro þe dos. Nay iuy, nay, hyt, &c. Iuy hath berys as blake as any slo, Ther com þe oule & ete hym as she goo. Nay iuy, nay, hyt, &c. Holy hath byrdys a ful fayre flok, The nyghtyngale, þe perpyinguy, þe gayntyl lauyrok. Nay, &c. Gode iuy what byrdys ast þ$u$? Non but þe howlat þ$t$ kreye how how. Nay iuy, nay, hyt shal not, &c.

When cryst was born of mary fre In bedlem, ĩ þ$t$ fayre cyte, Angellis songen w$t$ mirth & gle, in excelsis gɫia. herdmē beheld þ$s$ angellis bryzt To hem apperyd w$t$ gret lyzt, and seyd goddis sone is born þ$s$ nyzt, in excelsis gɫia.